Skaars 24 uur later, met ’n rowerkoeël wat nog in een van sy rugwerwels vassit, het dié byeboer al kans gesien om uit sy bed in die waakeenheid van die Life Anncron-kliniek in Klerksdorp vir sy vrou, Elmarie (48), werkopdragte op ’n stukkie papier te skryf.
Die Slabberts se seun André jr. (19) is in ’n bevredigende toestand in dieselfde hospitaal. Hy is geskiet toe hy die huisrower “getackle” het wat sy pa gewond het, het me. Magriet Slabbert (23), sy suster, gesê. Die koeël wat Slabbert jr. getref het, sit nog in sy long vas. Dokters wag volgens me. Slabbert vir die bloed om te dreineer voordat hulle dit verwyder.
Hulle is geskiet nadat hulle kombuis toe gehardloop het om te kyk hoekom mev. Slabbert buite gegil het. Sy is oorval toe sy wou ondersoek instel na die honde se geblaf.
Die rowers het later vir die Slabberts gesê dit was nie hul plan om iemand te skiet nie. Mediese hulp het opgedaag nadat hulle gevlug het.
Durban. – Drie mans het gister in die landdroshof op Umhlali verskyn in verband met die gru-moord op ’n gewilde boukontrakteur wat die KwaZulu-Natalse noordkus geruk het.
Hy is verlede Dinsdag as vermis aangemeld toe hy nie die aand na die familiewoning in Ballito teruggekeer het nie van waar hy besig was met verbouings aan ’n Johannesburgse sakeman se huis in Salt Rock.
Sy broer, Al, was onrustig toe hy die aand by die huis kom en sien Marcello Borsei se honde is nog nie gevoer nie.
Daarna het Marcello Borsei se vriende van die gimnasium gebel om te hoor waar hy is en sy vriendin wou ook weet hoekom hy nie sy selfoon antwoord nie.
Werkers het Marcello Borsei glo vroeër daardie dag met ’n hamer oor die kop geslaan waar hy op die bouterrein gesit en skryf het. Nog twee houe teen die kop het gevolg, waarna hy ook met ’n skroewedraaier in die bors gesteek is.
Volgens me. Borsei was die werkers glo ontevrede oor hul loon. Sy het egter vertel haar broer het sy werkers R100 per dag betaal, terwyl die gemiddelde loon in die boubedryf R20 minder is.